К1эрэщэ Тембот а щынагъор зызэхиш1агъэр я 50-рэ илъэсхэм къащежьэгъэн фае. Сыда п1омэ хъишъэ /историческэ/ къэбархэм зызафигъазэк1э, л1ыгъэ, ц1ыфыгъэ, адыгагъэ зыфэп1ощт нравственнэ категориехэр зыщылъэшыгъэ зэманым тахищэнэу пылъ. Тщимыгъэгъупшэу адыгэмэ яшэн - зэхэтык1эхэр, зек1уак1эхэр къык1и1отык1ыжьэу регъажьэ. Тхэк1о иным, зэрэхабзэу, зэк1эми апэу къэхъущтымрэ-къэш1эщтымрэ  шъхьэк1и гук1и зэхеш1э, жьым къыхьырэ гумэк1ыгъор псынк1эу къынэсы. Арын фае тхэк1о иным итворчествэ осэ лые къезытрэр. Бзылъфыгъэм ч1ып1эу къэк1орэ щы1ак1эм щиш1эщтри къэш1эгъоягъэп: обществэм хэхъухьэрэ - хэш1ыхьэхэрэм япхыгъ бзылъфыгъэ шэным изэблэхъуни, ар гъунджэм фэдэу: зэк1э къыредзэ дэгъоуи, дэеуи обществэм щырек1ок1ырэ 1офыгъохэр. Обществэр зыфэдэр къызэрэпш1эщтыр бзылъфыгъэр ащ зэрэхэхъухьэрэр - ары. Ижъык1э хъохъоу къа1ощтыгъэм моущтэу къыхэфэ: